David Peterson

David Robert PETERSON (naskita la 29-an de decembro 1943 en Toronto, Ontario) estas kanada politikisto kaj iama Ĉefministro de Ontario de 1985 ĝis 1990. Li estis la unua liberala ĉefministro de la provinco en 42 jaroj, finante la tiel nomatan konservativan dinastion. 

Li estas la pli juna frato de la federacia politikisto Jim Peterson.

 Politiko 
Sub lia gvidado, lia partio gajnis fortan duan lokon en la elekto de 1985, permesante al ĝi regi kun la subteno de la maldekstra Nov-Demokrata Partio (NDP), kaj la unuan lokon en 1987. 

La 26-an de junio 1985, David Peterson ekoficis kiel Ĉefministro de Ontario. En tiu ĉi posteno, li fokusiĝis al mediprotektado, la sansistemo kaj la rajtoj de franclingvanoj. La 10-an de septembro 1987, David Peterson denove venkis en la parlamenta elekto. Li kontraŭstaris la kreadon de liberkomerca areo kun la najbara Usono, ĉar, laŭ lia opinio, ĝi kaŭzus la perdon de centoj da miloj da laborpostenoj en la provinco Ontario. En septembro 1990, la Liberala Partio de Ontario perdis la parlamentan elekton, kaj Bob Rae fariĝis la nova Ĉefministro de Ontario. 

 Referencoj 

 Eksteraj ligiloj 

 David Peterson fonds, Archives of Ontario

Kategorio:Norvegdevenaj kanadanoj
kategorio:Politiko de Ontario
Kategorio:Ĉefministroj de Ontario
Kategorio:Membroj de la Privata Konsilio de la Reĝino (Kanado)